Супольныя намаганьні хрысьціянаў патрэбныя таксама і ў абароне “публічнага вызнаваньня сваёй веры”. “У гэтым сьвятым горадзе Ерусаліме мы выказваем нашую глыбокую заклапочанасьць агульнай сітуацыяй хрысьціянаў у краінах Блізкага Ўсходу і іх правам заставацца паўнапраўнымі грамадзянамі на сваіх радзімах”, — адзначылі Францішак і Барталамей І. Яны выказалі перакананьне, што “праз сумеснае сьведчаньне Добрай Навіны Евангельля” дзьве Царквы разам “змогуць быць здольнымі дапамагчы людзям нашага часу нанова адкрыць для сябе шлях, які вядзе да ісьціны, справядлівасьці і міру”.